[Wen] Parow en Polisiekar nooi jou vir musiek en speletjiesFrancois van Coke en Jack Parow (Foto: Robin Looy) Die Afrikaanse musiekgroep F**ofpolisiekar en die kletsrymer Jack Parow is op 8 Julie by Weiveld in Pretoria te sien in ŉ eerste-in-sy-soort-vertoning: rekenaarspeletjies en musiek. Die kunstenaars het kragte gesnoer met Warner Bros, Ster Kinekor Entertainment en ACGL om vir een aand die wêreld van musiek en speletjies saam te smelt. Aanhangers van dié kunstenaars se musiek én die uiters gewilde Injustice 2-rekenaarspeletjie, kan mekaar onder meer die stryd aansê om as Injustice-kampioen gekroon te word op die maat van Parow en Polisiekar se musiek. Parow en Polisiekar nooi jou vir musiek en speletjies (Foto: Verskaf) Talle Injustice 2-pryse sal ook gedurende die aand uitgeloof word. Daar sal verder ook ŉ toegewyde speletjie-area wees waar konsertgangers dié speletjie teen mekaar kan speel. Die 5FM-radioaanbieder, Rob Forbes, tree die aand as seremoniemeester op, terwyl DJ Waynalicious saam met Jack Parow en Polisiekar beloof om legendariese vertonings te lewer. Spelers gaan ook ŉ kans kry om deel te neem aan die amptelike Suid-Afrikaanse Injustice 2 Series Grand Final-kampioenskap wat ŉ groot prys van R60 000 aanbied. Meer inligting: Datum: 8 Julie 2017 Program: F**ofpolisiekar & Jack Parow Plek: Weiveld Adres: Hoek van Graham en Boschkop, Zwavelpoort, Pretoria-Oos Kontak: 071 471 6698 Deure maak ook: 19:00 Optredetyd: 21:30 Kaartjies: R150 by iTickets. Vir meer inligting, sluit aan op Facebook. WEN: Een leser kan ŉ dubbelkaartjie na die geleentheid, ŉ pet én ŉ Injustice 2-speletjie wen. Om in te skryf, stuur jou naam, van en kontaknommer, en jou antwoord op die volgende vraag, na [email protected]: Waar vind die geleentheid plaas? Die kompetisie sluit 6 Julie. Die wenners word per e-pos in kennis gestel. Bepalings en voorwaardes geld.